section_heading: Životopis
paragraph_text: Njegov je život u potpunosti izražen kroz njegovu glazbu – usamljeničku, beskompromisnu, nabijenu emocijama. Njegove polaganije pjesme kao Your Cheating Heart i So Lonesome I Could Cry, ubrajaju se među najbolje bluesom obojene pjesme, a njegovi brži brojevi Honky Tonkin' i Move It On Over, svojom nemirnom atmosferom, muklim zvukom i snažnim pozadinskim ritmom, rani su odjeci rockabillyja.